cyanic-selkie/wikianc huggingface dataset:
Roberto María Ortiz
Životopis
V roku 1937 sa stal kompromisným kandidátom vládnucej koalície Concordancia na prezidenta, následne v septembri vyhral prezidentské voľby, ktoré však boli zmanipulované v jeho prospech. Od vojenského prevratu sa tak stal prvým nevojakom na čele krajiny. Ortiz potom, čo sa stal prezidentom (zmanipulovanými voľbami), tak vyhlásil, že od danej chvíle je proti manipulácii volieb. To umožnilo radikálnej strane vyhrať v parlamentných voľbách. Už o krátky čas však začala druhá svetová vojna. Počas predchádzajúcej svetovej vojny zostala Argentína neutrálna, čo sa ukázalo ako veľká ekonomická výhoda. Pri druhej svetovej vojne však bola verejná mienka nejednoznačná. Ortiz však prijal v roku 1938 kontroverzné antisemitské opatrenie, ktoré zakazovalo argentínskym veľvyslancom v Európe udeľovať víza niektorým prenasledovaným Židom. Už v roku 1940 začala Británia kontrolovať Atlantický oceán, čo malo negatívny vplyv na export Argentíny, keďže svoje tovary exportovala hlavne do Európy. Krízu však nevládal riešiť prezident Ortiz, ktorý pre vážne zdravotné problémy nemohol často po dlhší čas vykonávať svoj úrad. Už krátko po nástupe do funkcie sa mu v dôsledku cukrovky výrazne zhoršil zrak. Od júla 1940 ho tak zastupoval viceprezident Ramón Castillo. Tento mal však odlišné politické názory ako Ortiz a patril k tvrdým konzervatívcom. Kvôli tomu sa obnovili spory medzi radikálnou stranou a konzervatívcami, ktoré sa prejavovali predovšetkým v parlamente (kde mala radikálna strana väčšinu), ktorý odmietal jednať o riešení ekonomických problémov spojených s vojnou. Keďže Veľká Británia bola veľmi postihnutá svetovou vojnou, chcela tento zlý stav Argentína riešiť tým, že by Britániu v obchode nahradila Spojenými štátmi. Američania však neboli ochotní prijímať argentínsky tovar, naopak uvalili na produkty, ktoré boli typické pre Argentínu vysoké clá. Navyše USA obmedzili prípadný vývoz zbraní do Argentíny a naopak do Brazílie začali zbrane vyvážať bez problémov. Vzájomné vzťahy sa tak ešte viac zhoršili. V Argentíne tak začali silnieť hlasy, ktoré upozorňovali na riziko, že USA podporujú potenciálny útok Brazílie voči Argentíne. To veľmi posilnilo nacionalistické nálady v krajine. Nacionalisti postupne posilňovali svoje pozície a začali meniť Argentínu podľa príkladu fašistického Talianska. Žiadna zmena však nedokázala zvrátiť problém s nemožnosťou vyvážať svoje produkty do zahraničia. To znova posilnilo radikálnu stranu, ktorá chcela uskutočniť vlastný vojenský prevrat. Viceprezident a zároveň zastupujúci prezident Castillo tak začal vládnuť prezidentskými dekrétmi. Napriek tomu však strácal rýchlo podporu a vládu si udržiaval iba vďaka armáde. Krajina sa začala postupne uzatvárať. Zároveň sa ešte viac zhoršili vzťahy s USA, ktoré sa ocitli na bode mrazu, kedy Spojené štáty úplne zakázali dovoz zbraní do Argentíny. V polovici roka 1942 však už Ortiz v dôsledku svojej choroby úplne oslepol, 27. júna 1942 tak rezignoval na funkciu prezidenta. Už 15. júla toho istého roka Ortiz v Buenos Aires zomrel.
Karel Kosík
Karel Kosík (* 26. jún 1926, Praha – † 21. február 2003) bol český komunistický politik a filozof, ktorý reflektoval protiklad medzi revolučnou teóriou marxizmu a praxou uplatňovania moci.
Bol čelným propagandistom myšlienky komunizmu z radov tzv. "pracujúcej inteligencie". V roku 1952 sa intenzívne osobne zapojil do kampane, ktorá viedla k jednému z najrozsiahlejších zinscenovaných procesov v komunistickom tábore a ktorá odsúdila tzv. "kozmopolitných zločincov a rozvracačov" z radov KSČ na tresty smrti v známom procese s Rudolfom Slánskym.
V rokoch 1968–1969 bol členom ÚV KSČ.
Pazardžik (mesto)
Pazardžik (🇧🇬) je mesto v južnom Bulharsku, ktoré sa nachádza v Pazardžickej oblasti. Mesto je administratívnym centrom rajónu Pazardžik.
História
Pazardžik je starým obchodným centrom na území Bulharska, ktoré leží na hlavnom ťahu z Istanbulu do Sofie, Belehradu a ďalej do Európy. Mesto založili v roku 1485 krymskí Tatári, ktorí sa tu usadili na príkaz tureckého sultána Bajazida II. (mesto sa dlho volalo Tatar Pazardžik). V časoch tureckej nadvlády tu bol tretí najväčší trh na území Osmanskej ríše. V tomto čase tu prevládalo prevažne obyvateľstvo islamského vierovyznania.
Mesto bolo oslobodené spod tureckej nadvlády v roku 1878. Ustupujúce turecké vojská ho však zničili. Spolu s nimi odišli aj mnohí Turci a do mesta sa prisťahovalo bulharské obyvateľstvo pravoslávneho náboženstva. Časť Turkov tu však zostala. Trhové tradície sa udržiavajú až do dnešných čias. Po roku 1945 sa v meste začal budovať priemysel a mesto dostalo modernú podobu. Žije tu početná rómska komunita, ktorá počtom predbehla Turkov.
Vavrinec (okres Vranov nad Topľou)
Vavrinec je obec na Slovensku v okrese Vranov nad Topľou.
Dragon 2
Loď je vybavená iným spojovacím uzlom, na základe NASA Docking System, ktorý umožňuje automatické pripojenie k vesmírnej stanici.
Dragon 2 mal pôvodne pristávať motoricky pomocou 8 motorov SuperDraco, a to bez padákov. V júli 2017 sa spoločnosť rozhodla od motorického pristávania upustiť. Problém spočíval podľa Elona Muska v implementácii systému pristávacích nôh do tepelného štítu Dragonu, ktorá by bola technicky náročná a zároveň bolo potrebné, aby celé riešenie následne schválila NASA pre použitie pri letoch s posádkou. Motory SuperDraco sú nakoniec inštalované iba na verzii Crew Dragon určenej pre lety s posádkou, kde pri štarte slúžia ako záchranný systém.
Nosičom Dragonu 2 je raketa Falcon 9, ktorá vynášala aj zásobovacie lode Dragon. Ďalšou plánovanou verziou Dragonu bol Red Dragon pre dopravu vedeckých prístrojov alebo zásob na Mars. Ten mal štartovať na raketách Falcon Heavy.
Prvý nepilotovaný skúšobný let Crew Dragonu, oficiálne označovaný ako SpaceX Demo-1, úspešne odštartoval 2. marca 2019. Išlo o prvý let kozmickej lode určenej pre ľudskú posádku, ktorú vyvinula a vyrobila súkromná spoločnosť. Testovalo sa priblíženie a procedúry automatického spojenia s ISS, pričom loď zostala pripojená ku stanici takmer 5 dní a následne bol odskúšaný úplný návrat do atmosféry, pristátie v oceáne a záchranné postupy, ktoré bolo potrebné otestovať pred prvým pilotovaným letom. Počas celého skúšobného letu sa sledoval aj systém podpory života.
Prvý pilotovaný let lode Crew Dragon k Medzinárodnej vesmírnej stanici (ISS), oficiálne označovaný ako SpaceX Demo-2, úspešne odštartoval 30. mája 2020. Astronauti Douglas Hurley a Robert Behnken sa pripojili k Expedícii 63 na ISS, hoci formálne neboli jej súčasťou. Demo-2 bol prvým americkým pilotovaným kozmickým letom, ktorý odštartoval z územia USA v americkej lodi a rakete od misie STS-135 raketoplánu Atlantis, ktorá sa uskutočnila v júli 2011. Pri tomto poslednom lete raketoplánu astronauti zanechali na ISS vlajku USA, ktorá už v minulosti letela na palube prvého raketoplánu Columbia pri jeho prvej misii STS-1 v apríli 1981. Posádka misie SpaceX Demo-2 tak získala právo priniesť túto vlajku späť na Zem. Išlo tiež o prvý let ľudskej posádky v kozmickej lodi a rakete, ktorú vyvinula a vyrobila súkromná spoločnosť. Crew Dragon zostal pripojený k ISS ako záchranná loď až do augusta 2020, kedy sa s ním rovnaká dvojica astronautov vrátila späť na Zem.
Cargo Dragon
Verzia nahrádzajúca pôvodný Dragon pre dopravu nákladu. Na rozdiel od pôvodného Dragonu disponuje automatickým spojovacím systémom. Loď nedisponuje motormi SuperDraco, ale aj napriek tomu je schopná zachrániť náklad pomocou padákov v prípade zlyhania nosnej rakety.
Crew Dragon
Je určený pre let až sedemčlennej posádky. K ISS kvôli obmedzenej kapacite americkej sekcie však lieta štvorčlenná posádka a menšie množstvo zásob, pričom celkový vezený náklad k ISS môže mať hmotnosť 3 310 kg. Späť na Zem môže dopraviť 2 500 kg. Systémy lode majú po pripojení k ISS vydržať 210 dní. Let je plne automatický, posádka tak nemusí vykonávať žiadne úlohy, pokiaľ to nie je nevyhnutné. Loď pristáva pomocou padákov na hladine oceánu.
Red Dragon
Nepilotovaná verzia určená pre dopravu až 1 000 kg nákladu k Marsu. Prvý let bol plánovaný na rok 2018, ale došlo k odkladu na rok 2020 s tým, že v tomto roku by mohli odštartovať hneď dva Red Dragony. Podľa vyjadrenia Elona Muska z júla 2017 ale spoločnosť prehodnotila spôsob pristávania, kedy je v spodnej časti lode tepelný štít a na boku motory. Tento návrh tak už nebol vyhovujúci a plánované lety Red Dragonu v roku 2020 boli zrušené.
DragonLab
Nepilotovaná verzia lode určená k samostatným letom na obežnej dráhe Zeme na účely vykonávania rôznorodých experimentov. V súčasnosti nie je známa žiadna misia využívajúca túto verziu.
Kórejský vek
Tradične sa človeku pripočíta 1 rok veku života na Sollal (kórejský tradičný Nový rok), hoci Kórejčania oslavujú aj svoje narodeniny. Tradične – podľa lunárneho kalendára. Potom rozdiel medzi európskym a kórejským počítaním môže dosiahnuť 1 až 2 roky. Je to síce oficiálny spôsob počítania veku v Južnej Kórei, ale najmä súčasná generácia ovláda aj európsky spôsob. Dôležité pri uvádzaní veku je, aby sa podal aj ročník narodenia (tzv. ňjonsäng).
Dôležitým vekom v živote Kórejčanom je sto dní od dňa narodenia pägil, ďalej jeden rok od narodenia tol, ktoré sa tradične oslavujú v kruhu rodiny. Ďalším významným sviatkom v živote sú 60. narodeniny hwanggap. Po tomto 60-ročnom životnom cykle sa začína vek počítať znovu od začiatku. Medzníkom sú aj 88. narodeniny tzv. misu.
Keďže v celej kórejskej spoločnosti existuje dosť prísna hierarchia vzťahov, vek tu hrá veľmi dôležitú úlohu. Keď prvá osoba pozná vek druhej osoby, dokáže vyberať vhodné výrazové prostriedky a gramatické formy, ktoré odzrkadľujú, v akom postavení je daná osoba voči prvej (rodič, partner, súrodenec starší, mladší, dieťa, nadriadený, kolega, podriadený atď.). Kvôli tomu v Kórei nie je neslušné pýtať sa na vek, a ani na vek ženy. Jedine tak je možné prejaviť náležitú úctu danému človeku.
Mars 2
right|thumb|Sonda Mars-2 Mars 2 bola sovietska kozmická sonda, ktorá ako prvý umelý objekt dopadla na povrch Marsu. Išlo o sesterskú sondu k Mars 3, obidve sa skladali z pristávacieho a orbitálneho modulu.
Na obežnú dráhu bola vynesená raketou Proton-K, ktorá štartovala dňa 19. mája 1971 o 16:22:44 UTC. Celková hmotnosť sondy bola, z čoho pripadalo na orbitálny modul a  na pristávací modul.
Pristávací modul sa od materskej sondy oddelil 27. novembra 1971, ešte pred navedením materskej sondy na orbitu. Systém mäkkého pristátia však z neznámych príčin zlyhal a tak o 4,5 hodiny neskôr dopadol modul tvrdo na povrch Marsu na mieste o približných súradniciach 44° j.š. a 47° v.d.. Svoj diel viny na tom možno nesie aj prachová búrka, ktorá vtedy Mars sužovala. Orbitálna časť bola ako prvá sovietska sonda navedená na orbitálnu dráhu okolo Marsu a svoju činnosť ukončila 22. augusta 1972.
Kozloduj
Kozloduj (po bulharsky: Козлодуй) je mesto v severozápadnom Bulharsku, ktoré sa nachádza vo Vracanskej oblasti. Status mesta získal v roku 1969.
Mesto je administratívnym centrom rajónu Kozloduj a žije v ňom okolo 13 000 obyvateľov. V blízkosti mesta sa nachádza jadrová elektráreň.
Strumień
Strumień je mesto v Poľsku v Sliezskom vojvodstve v okrese Powiat cieszyński v rovnomennej gmine.
Žije tu 3 432 obyvateľov (30.6.2007).
Zoznam transneptúnskych objektov
Toto je čiastočný zoznam transneptúnskych objektov podľa dátumu objavu.
Ola Frenning
Ola Frenning bol jednou z najdôležitejších osôb skupiny Soilwork. Bol sólový a rytmusový gitarista vyše 10 rokov. Skupinu opustil vo februári roku 2008. Bol najstarším členom zoskupenia a v skupine zastával okrem hlavného gitaristu aj pozíciu textára. Ola je strýko takisto bývalého gitaristu a skladateľa Soilworku, Petra Wichersa.
1204 Renzia
1204 Renzia je planétka s priemerom 48 km, ktorú objavil K. Reinmuth 6. októbra 1931.
Štokholmská mestská knižnica
thumb|Exteriér thumb|Interiér
Štokholmská mestská knižnica je mestská knižnica v Štokholme. Je časťou v čase jej výstavby rozvíjaného priestoru okolo kopca Observatoriekulien a bola prirodzeným spôsobom pripojená k univerzitným inštitúciám, ktoré tam boli postavené. Dary, prijaté na stavbu umožnili výstavbu väčšej knižnice, ako bola plánovaná.
Tvorcom tejto najväčšej mestskej knižnici vo Švédsku bol Erik Gunnar Asplund. Tak ako veľké množstvo jeho projektov, tak i Mestská knižnica v Štokholme (1920 – 1928) prešla mnohými modifikáciami počas fázy navrhovania, ale i počas realizácie. Na rozdiel od väčšiny jeho projektov, zákazka tejto knižnice mu bola pridelená bez predošlej súťaže. A pravé z tohto dôvodu mal Asplund určitú voľnosť pri jej návrhu, čo sa odzrkadlilo samozrejme aj vo výslednej podobe diela.
Architektúra Asplundovej knižnice obsadzuje jedinečnú pozíciu v jeho celoživotnej tvorbe. Je to jeho posledné a najdôležitejšie dielo, ktoré bolo postavené pred jeho náhlym prechodom onverziou k funkcionalizmu koncom dvadsiatych rokov 20. storočia. Je to taktiež jeho najprísnejší návrh, ktorého kompozícia je symetrická – obzvlášť neobvyklá črta v Asplundovej tvorbe.
Ešte pred samotným návrhom, Asplund spolu s hlavným knihovníkom dostali financie na cestu do Spojených štátov amerických na štúdium a prehliadku miestnych knižníc.
Po návrate sa Asplund vyslovil, že: „ ''Knižnice sú miestom stretnutia medzi ľuďmi a knihami. A preto, výsledný návrh to musí favorizovať, aby ľudia mohli siahnuť po knihách a knihy po ľuďoch. Sprostredkovateľmi týchto stretnutí by mal byť personál knižnice. Tým dostávame tri hlavné komponenty: knihy, verejnosť a personál''.“
Jeho analýzy pôdorysných riešení boli skôr pedagogické. Pre ich riešenia citoval niekoľko najdôležitejších pravidiel, ktoré boli ustanovené Americkou knižničnou asociáciou. A síce:
V prvotnej fáze koncepcie prešiel postupne šiestimi kompozičnými pôdorysnými typmi: obdĺžnik, tvar T, L, väčší priestor zahŕňajúci centrálny dvor, grécky kríž, obdĺžnikový tvar s dvomi dvormi a napokon obdĺžnikový priestor so 4 dvormi.
Už medzi jeho prvými skicami tejto knižnice nachádzame známy valcovitý objem, ktorý dodáva budove typický charakter aj v súčasnosti, aj keď v prvotnej podobe nebol až taký dominantný. Zreteľný je vplyv manieristov ako Palladio, Ledoux či Bindesbøll. Neskôr Asplund začína kombinovať valcovitý tvar so zvyškom budovy. Skúšal možnosti symetrie, asymetrie, ako aj stredové či fasádne umiestnenie.
Napokon v roku 1922 je publikovaná finálna podoba návrhu v klasicistickom štýle, ktorý pri tejto stavbe dosahuje svoj vrchol. Ide o centrálny priestor knižnice obkolesený priestorom čitární. Kompozičný rozvrh je ľahko zjednodušený, baroková hra perspektívy je rozvinutá na zdôraznenie dlhého schodiska v hlavnom ceremoniálnom vstupe. Vo vestibule nachádzame dva vstupy, ktoré prechádzajú masívnymi postrannými stenami a vedú k informačnému centru a k čitárni periodík nachádzajúcich sa napravo a k čitárni detskej literatúry spolu so šatňou situovanými naľavo. Asplund kládol veľký dôraz na komunikáciu a jednoduchý prístup aj do sekundárnych priestorov ako výstavná hala, učebne pre malé študijné skupiny či auditórium a miestnosti pre administratívu.
V prípade exteriéru, tak ako i interiéru, došlo počas samotnej stavby k rozličným zmenám. Medzi rokmi 1922 a rokom ukončenia výstavby 1928 boli najmenej tri návrhy, alternatívy na usporiadanie fasády. Konečným výsledkom je fasáda, ktorá je zbavená všetkých ornamentov a má jediný monumentálny vstup.
La Tessoualle
La Tessoualle je francúzska obec, ktorá sa nachádza v departemente Maine-et-Loire, v regióne Pays-de-la-Loire.
Štokholmská mestská knižnica
V roku 2013 sa plánuje rozšírenie tejto knižnice o nový objekt.
La Tessoualle
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Tovarnianska Polianka
Tovarnianska Polianka je obec na Slovensku v okrese Vranov nad Topľou.
Dejiny
Našli sa tu zvyšky eneolitických mohylových násypov. Obec je doložená z roku 1335 ako Polenka, neskôr ako Polyon (1372), Polyunka (1414), Towarnanská Polánka (1773), Tovarnianska Polianka (1948); po maďarsky Tovarnapolyanka, Tavarnamező. V roku 1363 patrila panstvu Čičava, koncom 16. storočia niekoľkým zemepánom, od konca 17. storočia Barkóczyovcom a iným. V roku 1715 mala 11 opustených a 7 obývaných domácností, v roku 1787 mala obec 25 domov a 190 obyvateľov, v roku 1828 mala 31 domov a 227 obyvateľov. Pracovali ako roľníci a v lesoch. V polovici 19. storočia a v rokoch 19001910 sa mnohí vysťahovali.
Za 1. ČSR sa obyvatelia zaoberali poľnohospodárstvom. V roku 1944 bola obec celkom vypálená. JRD bolo založené v roku 1958. Časť obyvateľov bola zamestnaná v priemyselných podnikoch v Humennom, Strážskom a v Hencovciach.
Obyvateľstvo
K 31.12.2009 v obci žilo 115 obyvateľov, z toho 54 mužov a 61 žien.
Občianska a technická vybavenosť
V obci sa nachádza predajňa potravinárskeho tovaru, futbalové ihrisko, verejný vodovod, rozvodná sieť plynu.
Pohronský Inovec
Pohronský Inovec je pohorie sopečného pôvodu, ktoré je súčasťou Slovenského stredohoria.
Najvyšším bodom je Veľký Inovec dosahujúci výšku 901 metrov. V pohorí prevažuje andezit a ryolit. Južná časť je pokrytá listnatými lesmi s najviac zastúpenými dubmi. Južné svahy padajú strmo a okolitý terén Hronskej pahorkatiny prevyšuje až o 600 metrov. Severná časť má charakter náhornej plošiny v okolí Veľkej Lehoty, prevažujú pastviny a rozptýlené osídlenia.
Vymedzenie
Juhozápadným smerom leží Podunajská pahorkatina, severozápadným pohorie Tribeč a severovýchodným smerom Vtáčnik. Údolie Hrona oddeľuje juhovýchodne situované Štiavnické vrchy.
Java ME
Java Micro Edition (Java ME) je súčasťou programovacieho jazyka Java spoločnosti Oracle. Táto platforma je určená k programovaniu spotrebnej elektroniky počnúc mobilnými telefónmi, rôznymi PDA až po špecifické moduly.
Rozhranie platformy sa skladá z dvoch častí a to konfigurácie (Configuration) a profilu (Profile). Asi najznámejšia je kombinácia, ktorú obsahujú mobilné telefóny a to CLDC1.0/1.1 a MIDP1.0/2.0
Konfigurácia (Configuration) Udáva sadu charakteristík pre softwarové prostredie zariadení, na ktoré konfigurácia spolieha. Obvykle sa medzi charakteristiky uvádza typ a veľkost dostupnej pamäte, typ a frekvencia použitého procesora zariadenia a typ sieťového pripojenia, ktoré môže zariadenie využiť. Na základe toho môžeme konfigurácie rozdeliť na :
CLDC (The Connected Limited Device Configuration) - je určené pre menšie zariadenia ako napr. mobilné telefóny a CDC (The Connected Device Configuration ) - je určené pre high-end PDA, set-top boxy a podobne
Pancierovka 27
náhľad
Pancierovka 27 (P-27) bola československá protitanková zbraň, používaná v 50. a 60. rokoch 20. storočia, kedy ju vystriedala sovietska RPG-7 a československá RPG-75.
Vývoj
Po 2. svetovej vojne bolo v Československu ukoristených množstvo nemeckých proti pancierových zbraní, predovšetkým typu Panzerfaust 60 a Panzerschreck. Preto logicky začalo Československo s vývojom vlastnej pancierovej päste, ktorá by dokázala preraziť v tej dobe akýkoľvek pancier do hrúbky 200 mm. Začiatok projektu sa datuje rokom 1947, kedy začal vývoj pokusnej pancierovky označovanej ako PPZ. Po neúspešnom projekte pancierovky PPZ sa postupne modernizovala, až v roku 1950 sa konečný vývoj ukončil a oficiálne sa zbraň preznačila ako Pancierovka 27 alebo P-27.
Pancierovka – hlavné časti
Pancierovka fungovala na princípe bezzáklzového dela, kde bol spätný ráz kompenzovaný oceľovým prachom unikajúc spolu s plynom smerom vzad a samotná strela smerom vpred. Plyny ohrozujú priestor za zbraňou bol do vzdialenosti 40 metrov. Okrem ničenia pancierových vozidiel, bola určená aj k likvidácií rôznych palebných zrubov a živej síly. Veľkou nevýhodou bolo opotrebovanie hlavne natoľko, až sa v niektorých prípadoch pri streľbe roztrhla. Taktiež bola nevýhoda zbrane malý účinný dostrel a krehkosť bakelitovej nábojky.
Pod vplyvom uvedených nevýhod bolo v roku 1951 rozhodnute pokračovať vo vývoji zbrane. Konečný výsledok sa dostavil v roku 1953, pancierovka bola označená ako P II, avšak aj napriek jej nižšej váhe a menšej dlžke nebola prijatá do výzbroje a tak sa pokračovalo vývojom pod označením P III. Tu mala mať strela v drieku raketový motor, a pre ochranu strelca pribudol na pancierovke štít z plexiskla ktorý sa neosvedčil. Nakoniec bol celý program zrušený v prospech sovietskej strely RPG-7.
Strela – hlavné časti
Najčastejšie sa používalo strelivo typu Nb-P27 ako priepaľný náboj a Nb-Cv-P27 ako cvičný náboj. Učinný dostrel na pevné ciele bol do 100 metrov, na pohyblivé do 75 metrov a na živé do 150 metrov. Prebíjal pancier do 200 milimetrov.
La Forie
La Forie je francúzska obec, ktorá sa nachádza v departemente Puy-de-Dôme, v regióne Auvergne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Szczekociny
Szczekociny je mesto v Poľsku v Sliezskom vojvodstve v okrese Powiat zawierciański v rovnomennej gmine.
Žije tu 3 858 obyvateľov (30.6.2007).
Bouloc
Bouloc môže byť:
1205 Ebella
1205 Ebella je planétka s priemerom 25 km, ktorú objavil K. Reinmuth 6. októbra 1931.
Svätý Augustín
Svätý Augustín môže byť:
Sun Šeng-nan
Sun Šeng-nan (* 21. január 1987) je súčasná čínska profesionálna tenistka. Počas svojej kariéry vyhrala 1 turnaj WTA vo štvorhre.
Pandión z Tesálie
Pandión (Pandión) bol olympijský víťaz v jazdeckých pretekoch v roku 296 pred Kr. Pandión z Tesálie bol na 121. olympijských hrách korunovaný olivovým vencom za víťazstvo v jazdeckých pretekoch. Dostihy (kelés) sa zaradili do programu olympijských hier v roku 648 pred Kr.
Olympijské víťazstvo Pandióna je uvedené na papyruse (P.Oxy XVII. 2082) z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko malých fragmentov. Jeho Meno, domovská krajina a športová disciplína je zaznamenaná na fragmente č. 4, a to v 29. a v 30. riadku.
Giuseppe Adami
Giuseppe Adami (* 4. november 1878, Verona – † 12. október 1946, Miláno) bol taliansky dramatik, libretista a publicista.
Život
Na univerzite v Padove dokončil štúdiá práv, ale pracoval ako spisovateľ, dramatik a hudobný kritik. Po Pucciniho smrti publikoval zbierku jeho korešpondencie v knihe Epistolario (1928). Napísal tiež jednu z prvých Pucciniho biografií Giacomo Puccini (1935) a roku 1942 ďalšiu, Il romanzo della vita di Giacomo Puccini.
Písal libretá pre opery. Napríklad pre Giacoma Pucciniho ( La rondine (1917), Il Tabarro (1918) a Turandot (1926), Riccarda Zandonaia (La via della finestra (1919)) a Franca Vittadiniho (Anima allegra (1921), Nazareth (1925)). Bol hudobným kritikom milánskeho La sera a revue La comedia medzi rokmi 1931 a 1934.
Libretá
Názov, (spolupráca na librete), skladateľ, rok
Zamutovčan (folklórna skupina)
Zamutovčan je dedinská folklórna skupina zo Zemplína, ktorá vznikla v roku 1964 na podnet redaktora Československého rozhlasu Ondreja Dema. Predvádza ľudové tance a hudbu Jozefa Kroku–Česláka
Arturo Toscanini
Arturo Toscanini (* 25. marec 1867, Parma – † 16. január 1957, New York) bol taliansky dirigent, jeden z najznámejších hudobníkov konca 19. a 20. storočia.
Život
Toscanini študoval na konzervatóriách v Parme a v Miláne hru na violončelo. Kariéru začal v Brazílii ako cellista v orchestri putovnej opery. Ako dirigent debutoval 26. júla 1886 v Rio de Janeiro, keď súbor odmietol hrať pod vedením doterajšieho dirigenta; mladý Toscanini vtedy vykonal naspamäť operu Aida, čo sa stretlo s nadšeným ohlasom publika.
V roku 1887 sa vrátil do Talianska, ale ako cellista, keď hral v milánskej La Scale na svetovej premiére Verdiho Othella. V roku 1896 viedol symfonický orchester v Turíne. 26. decembra 1898 vystúpil prvýkrát v La Scale ako dirigent a viedol tu potom orchester niekoľko rokov: 1898 – 1907 a 1920 – 1929. Jeho najväčšími úspechmi boli predstavenia opier Falstaff Giuseppe Verdiho a premiéra Turandot Giacoma Pucciniho (pri premiére 25. apríla 1926 túto operu prerušil v mieste, kde skončil pôvodný rukopis; celé predstavenie opery, ktorú dokončil Pucciniho žiak Franco Alfano, odohral až pri druhej repríze).
Po prvom angažmán v La Scale presídlil do Metropolitnej opery v New Yorku a potom sa pohyboval medzi týmito dvoma slávnymi opernými domami; vedľa toho samozrejme pôsobil aj v mnohých iných mestách.
Toscanini bol propagátorom súdobej hudby, mnoho neskôr slávnych diel bolo v Taliansku pod jeho taktovkou uskutočnených prvýkrát, napr. More Clauda Debussyho alebo balet Petruška Igora Stravinského.
V roku 1928 na koncerte v Bologni Toscanini odmietol dirigovať fašistickú hymnu a krátko po tom opustil svoju vlasť. Následne rezignoval aj na vystupovanie v Bayreuthe a Salzburgu. V čase 2. svetovej vojny sa zdržiaval v Spojených štátoch, kde usporiadal rad koncertov pre vojakov. Do Milána prišiel na niekoľko mesiacov až v roku 1946, aby za pomoci svojich vystúpení získal prostriedky na odstránenie škôd, ktoré vojna napáchala na La Scale.
V poslednom období svojho života všetky koncerty pre svoj slabý zrak dirigoval naspamäť. V roku 1954, v 87 rokoch ho pri koncerte zradila pamäť; vtedy sa stiahol z aktívneho koncertného života.
Sláva Toscaniniho bola výnimočná. Bol prvým nenemeckým dirigentom pozvaným do Bayreuthu na festival wagnerovských opier (1930 a 1931). Pozdvihol takisto význam hudobných festivalov v Salzburgu a Luzerne. Vedľa opier i symfonickej hudby, ktoré v jeho repertoári zaujímali najviac miesta, často hral Johanessa Brahmsa; vykonával tiež súčasná diela, vrátane raných diel Stravinského. Oproti tomu vo svojom repertoári si nevšímal hudbu Bacha aj Händela.
Toscaniniho umenie sa vyznačuje predovšetkým neobyčajnou pietou k intenciám skladateľa. Nepodliehal akýmkoľvek osobným interpretačným koncepciám. Jeho prevedenia sa vyznačovali precíznosťou posunutou k najvyššej hranici.
V skoršom období svojej kariéry umelec odmietal nahrávanie dosiek, až neskôr sa k tomu s nechuťou nechal pohnúť; napriek tomu sa uchoval reprezentatívny súbor jeho nahrávok.
Posledné roky života strávil v New Yorku, kde zomrel 16. januára 1957.
Špagetizácia
Špagetizácia je neodborné označenie pre silné natiahnutie telesa pri vystavení silnej gravitačnej sile, najmä pri páde do čiernej diery. Termín nepriamo vymyslel Stephen William Hawking, keď predmet padajúci do čiernej diery prirovnal k špagete.
Jambol (mesto)
Jambol (po bulharsky: Ямбол) je mesto v južnom Bulharsku, ktoré sa nachádza v Jambolskej oblasti. Mesto je jediným obývaným mestom v administratívnom centre rajónu Jambol.
Cinema (Benny Benassi)
„Cinema“ je skadba talianskeho electro house DJa Bennyho Benassiho, z jeho štvrtého štúdiového albumu Electroman. Skladba obsahuje vokály britského speváka Garyho Go. Bola vydaná dňa 8. marca 2011 cez Ultra Records a All Around the World. Skladbu napísal Gary Go, hudbu Benny Benassi a Alle Benassi a produkovali ju Marco "Benny" Benassi a Alle Benassi. Tiež bola skladba použitá vo videohre Need for Speed: Hot Pursuit. Singel obsahuje niekoľko remixov, jeden vytvorený dubstepovým producentom Skrillexom, ktorý sa stal jeho vlastným hitom, pričom sa v rebríčku iTunes US Dance Top 10 udržal šesť mesiacov.
Hudobné video
Hudobné video k skladbe „Cinema“ bolo prvýkrát vydané dňa 28. marca 2011 na YouTube, s celkovou dĺžkou 3 minúty a 39 sekúnd.
Bourgneuf
Bourgneuf môže byť:
Judsko
right|thumb|Judské vrchy Judsko (-slovenský kodifikovaný tvar) alebo Júdsko alebo Judea (hebr. Jehúdá, v modernej hebrejčine: Jehuda; po grécky: Ἰουδαία – Ioudaia/Iúdaia; po latinsky: Iudaea) môže byť:
Treba dodať, že v Novom zákone sa často Judsko (Judea) spomína v protiklade s mestom Jeruzalem, čiže termín Judsko (Judea) podľa týchto textov nezahŕňal svoje centrálne mesto.
Názov
Názov Judea (Judsko) dostala podľa izraelitského kmeňa Júda (hebr. takisto Jehúdá), ktorý sa tu (na „hore Júda“) usadil od 13. storočia pred Kr. Ako Júda sa označuje aj územie obývané týmto kmeňom a Judské kráľovstvo.
Júda a Judské kráľovstvo
Kmeň Júda bol jeden z 12 izraelských kmeňov, ktoré podľa Biblie prišli do Palestíny z Egypta (pravdepodobne v 15. alebo 13. stor. pred Kr.).
Koncom 11. storočia pred Kr. vzniklo spojením územia kmeňa Júda (nazývaného Júda) a územia ostatných izraelských kmeňov (nazývaného Izrael) na krátky čas tzv. Judsko-izraelské kráľovstvo. Významným sa kmeň Júda stal voľbou Dávida za kráľa tohto kráľovstva.
Judsko-izraelské kráľovstvo sa za vlády Šalamúnovho syna v roku 925/926 pred Kr. znova rozpadlo na dve tradičné územia (tentoraz v podobe kráľovstiev) – na Judské kráľovstvo (=Judejské kráľovstvo, južné kráľovstvo, Kráľovstvo Judsko) a Izraelské kráľovstvo (=severné kráľovstvo). Zatiaľ čo Izraelské kráľovstvo v roku 722 pred Kr. dobyla Asýria, Judské kráľovstvo prekvitalo pod vedením dávidovskej dynastie a pripojilo si aj niektoré územia na severe (kmeň Benjamína).
Roku 587 pred Kr. bolo územie Júda dobyté Novobabylonskou ríšou a nastalo tzv. babylonské zajatie obyvateľstva územia Júda. Už koncom toho istého storočia sa územie Júda však stalo provinciou Perzskej ríše.
Judsko po babylonskom zajatí
V rámci perzskej provincie Kýrovým ediktom z roku 538 pred Kr. Židia hneď od začiatku opäť získali slobodu a mohli sa vrátiť do vlasti. Prví Židia sa vrátili pod vedením Zorobábela (Zerubábela). Keďže navrátilci patrili prevažne ku kmeňu Júda, resp. žili na území kmeňa Júda, nazývali sa odvtedy po hebrejsky jehudim > po grécky Ioudaioi > po latinsky Iudaei > po nemecky Juden (z niektorých z týchto výrazov priamo či sprostredkovane pravdepodobne pochádza aj slovenské slovo Židia).
V roku 332 pred Kr. územie dobyl Alexander Veľký. Jeho nástupcovia sa o územie dlho sporili, V roku 320 pripadlo Egyptu pred Kr., v roku 198 pred Kr. Sýrii. Židovské povstanie v 2. stor. pred Kr. viedlo viedlo k nezávislosti Judska v podobe tzv. Hasmoneovského kráľovstva (142 pred Kr. – 6 po Kr). V roku 63 pred Kr. sa Judsko stalo vazalom Rímskej ríše. Do tohto obdobia spadá aj "kráľ" Herodes Veľký (40/37 – 4 pred Kr.), za ktorého vlády v Judsku sa podľa Biblie narodil Ježiš Kristus.
Rímska provincia
V roku 6 po Kr. bola vytvorená rímska provincia Jud(a)ea, ktorá trvala do roku 132/135 po Kr.
Peter Wichers
Peter Wichers (* 8. február 1979, Angelholm, Švédsko) je jedným zo zakladajúcich členov skupiny Soilwork (pôvodný názov - Inferior Breed). V decembri 2005 skupinu opustil kvôli vyčerpaniu z neustáleho koncertovania a momentálne žije v USA a venuje sa rodine a produkcii hudby. V roku 2006 spolupracoval s americkou skupinou All That Remains na ich albume The Fall of Ideals. Začiatkom roka 2007 suploval gitaru na niekoľkých koncertoch skupiny Killswitch Engage v Európe.
Peter produkoval a skomponoval metalovú hudobnú kompiláciu Out Of The Dark vydanú pri príležitosti 20. výročia založenia nahrávacej spoločnosti Nuclear Blast Records. Spolupracoval na nej s terajším aj bývalým bubeníkom ex-domovskej skupiny Soilwork. Na kompilácii sa pri vokáloch podielal v každej skladbe iný spevák zo skupín vydávajúcich pod značkou Nuclear Blast.
18. septembra 2008 Peter oznámil veľký návrat k svojej skupine Soilwork po odchode Daniela Antonssona do Dark Tranquillity.
Peter Bartoš (maliar)
Peter Bartoš (* 29. apríl 1938, Praha) je slovenský konceptuálny umelec.
Život
Peter Bartoš študoval na strednej škole umeleckého priemyslu v Bratislave (oddelenie grafiky), v rokoch 1960 – 1966 na vysokej škole výtvarných umení v Bratislave (ateliér maľby, prof. Ján Želibský, prof. Peter Matejka), 1966 – 1969 postgraduálne štúdium (doc. Ján Matejka). Od roku 1967 vystavuje samostatne i skupinovo doma i v zahraničí. Koncom 60. a v 70. rokoch organizuje viaceré aktivity alternatívnej výtvarnej scény na Slovensku, na ktorých sám participuje. Neskôr vystavuje na prezentáciách konceptuálneho a akčného umenia v medzinárodnom kontexte. Žije na rôznych miestach vo Slovensku a Česku.
Dijkstrov algoritmus
Dijkstrov algoritmus je jedným zo základných algoritmov teórie grafov. Jeho primárnym využitím je hľadanie najkratšej cesty v hranovo-ohodnotenom orientovanom grafe G = (V, H, c). Tento graf pozostáva z množiny vrcholov V, množiny orientovaných hrán H a funkcie c, ktorá zobrazuje množinu hrán do množiny reálnych čísel. Teda pre ňu platí H → R. Ďalším predpokladom je aby c(h) ≥ 0, pre všetky hrany h z množiny H. Jeho autorom je holandský matematik E. W. Dijkstra a typovo ide o algoritmus najkratšej cesty z jedného vrcholu (počiatok, označme ho aj s) do ostatných, najčastejšie však do jedného konkrétneho (cieľ d).
Popis samotného algoritmu
Pre každý vrchol grafu G udržiava algoritmus štyri symboly. Prvým je t(v), ktorý zaznamenáva dĺžku doteraz najkratšej cestu z počiatku do vrcholu v. Druhým je x(v), ktorý si pamätá predposledný vrchol cesty s – v, teda vrchol pomocou ktorého sa dostaneme do vrcholu v „najrýchlejšie“. Tento symbol nie je priamo potrebným pre beh algoritmu, no má svoje využitie pri spätnej konštrukcii cesty z počiatku do cieľa (prípadne hociktorého iného vrcholu množiny V). Ďalším symbolom je dvojstavová premenná p(v) (pozri údajový typ), určujúca či je doteraz najkratšia nájdená cesta t konečná alebo ňou nie je. Poslednou potrebnou charakteristikou bude riadiaci vrchol r.
Pred samotným behom je potrebné inicializovať už uvedené symboly nasledovne:
Samotný algoritmus pozostáva z dvoch opakujúcich sa krokov:
Ak na konci výpočtu obsahuje t(d) = ∞ (a x(d) = 0), tak je zrejmé, že spojenie s – d neexistuje.
Výpočtová zložitosť
Vo všetkých behoch prvého kroku sa vykoná maximálne |H| = m operácií, keďže každú hranu použijeme nanajvýš raz. V druhom kroku stačí prezrieť maximálne |V| = n vrcholov. Keďže |H| = O(|V|2), výpočtová zložitosť Dijkstrovho algoritmu je O(n2).
La Tourlandry
La Tourlandry je francúzska obec, ktorá sa nachádza v departemente Maine-et-Loire, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Bours
Bours môže byť:
Svetový pohár v biatlone 2009/2010
Svetový pohár v biatlone 2009/2010  je 33. ročník Svetového pohára v biatlone. Začiatok tohto ročníka bol 2. decembra 2009 vo švédskom Östersunde a jeho koniec je naplánovaný na 28. marca 2010 v Ruskom Chanty-Mansijsku. Minulosezónne triumfy budú obhajovať 35 ročný Nór Ole Einar Bjørndalen a 25 ročná Švédka Helena Jonssonová. V programe SP 2009/2010 je celkovo 25 pretekov, teda iba o jedny menej ako v predchádzajúcom ročníku tri najhoršie výsledky sa preškrtnú .Vrcholom sezóny budú zimné olympijské hry v kanadskom meste Vancouver.
Trácia
Trácia alebo zriedkavo Trákia či Thrakia (bulh. Тракия – Тrakija; gr. Θράκη – novogr. Thraki/starogr. Thraké) môže byť:
Szczyrk
Szczyrk je mesto v Poľsku v Sliezskom vojvodstve v okrese Powiat bielski v rovnomennej gmine.
Žije tu 5 834 obyvateľov (30.6.2007).
La Godivelle
La Godivelle je francúzska obec, ktorá sa nachádza v departemente Puy-de-Dôme, v regióne Auvergne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Trojan
Trojan môže byť:
Bousse
Bousse môže byť:
Topologická teória grafov
Vnáranie grafov do plôch znamená kreslenie grafov na rôzne plochy, pričom cieľom je dosiahnuť nakreslenie grafu bez krížiacich sa hrán. Grafy, pre ktoré existuje takéto nakreslenie v rovine, sa nazývajú rovinné grafy. Pre iné grafy zas v rovine takéto nakreslenie existovať nemusí, ale na iných plochách, ako napr. na povrchu gule, môže.
Medzi praktické aplikácie topologickej teórie grafov patrí napríklad návrh integrovaných obvodov, kde je dôležité, aby sa linky navzájom nekrížili.
1207 Ostenia
1207 Ostenia je planétka s priemerom 27 km, ktorú objavil K. Reinmuth 15. novembra 1931.
Nova TV
Nova TV je prvá súkromná chorvátska televízna stanica. Patrí do skupiny CME. Je teda sesterskou spoločnosťou TV Markíza.
Nova TV sídli v Záhrebe v mestskej časti Remetinec.
Alexandre Koyré
Alexandre Koyré (* 29. august 1892, Taganrog - † 28. apríl 1964, Paríž) bol francúzsky historik vedy - antikumulativista (vývin vedy sa vyznačuje mutáciami ľudského intelektu) a zakladateľ internalizmu.
Bouville
Bouville môže byť:
Delivered At Frontier
Delivered at Frontier (skratka DAF, slov. s dodaním na hranicu) je častá obchodná doložka
Podľa Incoterms 2000 sa vykladá takto: Vládne taký vzťah medzi kupujúcim a predávajúcim, kedy kupujúci preberá zodpovednosť a riziká spojené s tovarom hneď ako bol dodaný kupujúcemu na vývoz na dohovorenom mieste pred colnou hranicou susednej krajiny. Povinnosťou predávajúceho je kupujúcemu poskytnúť dopravný doklad, skladný list, vydací list alebo iný podobný doklad. Musí zaplatiť všetky colné poplatky, spotrebné dane za tovar a to až do okamihu, kedy ho poskytuje kupujúcemu.
DAF
DAF môže byť:
Daf  je druh bubna, pozri daf (bubon)
d.a.f alebo DAF znamená "dry ash free" - bez vody a bez popola
Priesečníkové číslo (teória grafov)
Priesečníkové číslo je v teórii grafov najmenší možný počet priesečníkov hrán daného grafu pri ľubovoľnom jeho rovinnom nakreslení. Graf sa nazýva rovinný práve vtedy, keď je jeho priesečníkové číslo rovné nule.
Problém určenia priesečníkového čísla grafu sa po prvýkrát objavil v súvislosti s tzv. Turánovým problémom tehelne, v ktorom sa matematik Pál Turán pýtal na priesečníkové číslo úplného bipartitného grafu Km,n.
Lineage II
Lineage II: The Chaotic Chronicle je fantasy MMORPG počítačová hra a ďalší diel hry Lineage z novembra 2003. V septembri 2004 mala 1,5 milióna registrovaných hráčov.
Hráči si vytvárajú svoju postavu vo virtuálnom fantasy svete zvanom Aden. Majú možnosť vybrať si z piatich rás: Temný Elf, Trpaslík, Elf, Človek, Ork alebo novej rasy zavedenej v novej rade Chaotic throne – Kamael. Pri výbere postavy si hráči taktiež zvolia akou cestou sa budú v novom virtuálnom živote uberať: bojovník alebo mystik (mág).
Vyšlo už 9 kroník (Chronicles), v ktorých je svet aden rozšírený o územie, questy (úlohy), zbrane, brnenia a schopnosti.
Rasy a Class-y
Rozdeľujú sa nasledovne
Človek (Human)
Ľudí stvoril Gran Kain. Jeho potomkovia boli slabí, hlúpi, pomstychtivý a zbabelí. Keďže Grain Kain nebol bohom tvorenia ale ničenia ľudia ním pohŕdali a dodnes uctievajú Einsahad. Ľudia zmenili svoj vlastný osud a teraz sa vyrovnajú ostatným rasám a majú najväčšiu možnosť výberu profesie.
Na výber majú tieto druhotné povolania: Human Knight (Rytier), Warrior (Bojovník), Rogue (Tulák), Cleric (Klerik) a Wizard (Mág).
Elf (Elf)
Elfov stvorila bohyňa Shilien, ktorá bola kedysi bohyňou vody. Neskôr ju nahradila Eva, ktorú teraz elfovia uctievajú. Majú štíhle postavy a dlhé uši, a ich typickou črtou je čistá a nevinná krása. Počas Veku Obrov (Era of Giants) boli najsilnejšou rasou (ak nerátame obrov), no neboli taký múdri ako obri preto ich obri nechali pracovať v politike a magickom umení. Ale pretože boli Obri zničení a nastal Vek Sily (Era of Power) sila Elfov sa zmenšovala. Teraz obývajú Elfský Les (Elven Forest) – časť Adenu.
Druhotné povolanie pre Elfov zahrnujú Elven Knight (Elfský Rytier), Elven Scout (Prieskumník), Elven Wizard (Elfský čarodej) a Elven Oracle (Veštec).
Temný Elf (Dark Elf)
Temní Elfovia nasledujú Shilien, bohyňu smrti, ktorá kedysi bývala bohyňou vody predtým ako upadla do nemilosti Einsahad.
Pôvodne patrili Tmaví Elfovia ku kmeňom Elfov. Potom ako Elfovia prehrali vojnu, sa niektorý z nich rozhodli učiť čiernu mágiu od Despariona – silu Gran Kain-a a Shilien, aby získali silu poraziť Ľudí. Ich celkový vzhľad je podobný Elfom. Ale Temný Elfovia sú nižší a majú tmavú kožu a strieborné vlasy.
Temní Elfovia sa vyvinú na Palus Knight (Rytier Palus), Assasin (Zákerný Vrah), Dark Wizard (Temný Čarodej) a Shillien Oracle (Veštec Shilen).
Ork (orc)
Orkovia, rasa ohňa, uctievači Paagrio. Orcovia majú najväčšiu fyzickú silu zo všetkých rás.
Po zničení obrov boli schopní prenasledovať Elfov a získať najsilnejšie postavenie na kontinente. Ale boli porazení spojenectvom Elfov a Ľudí, a teraz žijú v arktickom území lokalizovanom v severnej časti kontinentu. Druhotné povolania Orcov sú Orc Raider (Nájazdník Orcov) pokračuje na Destoyera (Ničitel), Monk (Mních) ktorý pokračuje ako (Tyrant), a Orc Shaman (šaman Orcov) neskorej (Warcryer alebo Overlord).
Kamael
Kamael sa narodil v dobe mýtov. Tajomné zvieratá chránili ich vlastné jedinečné kultúrne živobytie vo vnútri ostrova duší, útočisku Dark Elf Village. Objavili sa na kontinente pod vedením bohov. Boli vytvorení bohmi, kvôli boju s tajomnými tvormi. Vo svojom náboženstve uctievajú vladára "Mother Nornil".
Kde hrať – oficiálny server vs. free servery
Sú 3 možnosti kde hrať, deliace sa do dvoch skupín a to legálne hranie a nelegálne hranie.
Legálne hranie
Jedine na oficiálnom serveri. Mesačná platba vyjde na cca 450 Sk, za ktoré je na výber medzi desiatimi oficiálnymi servermi, z čoho sú 2 fyzicky položené v Európe. Servery sú prakticky bez výpadkov, bez chýb v hre, plne zaľudnené s rozbehnutou ekonomikou, s hrateľnosťou na najvyššej úrovni a najnovším chroniclom (Chronicle = verzia Lineage). Je 100 % garancia, že postavy v hre nikto nevymaže a na účte budú aj po ročnej pauze od hrania stále pripravené.
"Nelegálne" (neoficiálne) hranie
Servery pozostávajúce z kradnutého "Chronicle 4 beta server" softvéru: NCsoft bol pred rokom okradnutý o softvér pre Chronicle 4 server, ktorý bol ešte vo vývoji, takže obsahoval aj patričné chyby. Tento server je po funkčnosti na dobrej úrovni, ale prevádzkovať ho je nanajvýš nelegálne. NCsoft už v spolupráci s FBI zatvoril pár týchto serverov a ich admini mali veľké problémy. Funkčnosť nedosahuje úrovne oficiálneho servra, no vo väčšine prípadov je oveľa vyššia ako pri verzii L2J servra.
Emulátor Lineage 2 servera písaný v jazyku Java (L2J): prevádzkovanie tohto servera, keďže je postavený na Open source, je legálne, ale nie hranie na ňom je zakázané v EULA uvedenom v kliente, čo nie je právne relevantný "dokument" v právnom systéme SR.. Tento emulátor je updateovaný tak aby sa na servre na ňom postavené dalo prihlásiť len s aktuálnym (tým pádom jediným legálnym – legálny je len ten najnovší) klientom. Funkčnosť nedosahuje úrovne oficiálneho servra.
V roku 2009 sa objavila aj uniknutá verzia "The Chaotic Throne 2: Gracia Final" servra, ktorej funkčnosť sa blíži funkčnosti oficiálnych serverov. Jediný doteraz známi server ktorý ju aktívne využíva je ruský rpg-club.
Hlavná výhoda voľných serverov je samozrejme to, že sú zadarmo. Nemožno ich však považovať za legálne z pohľadu majiteľa oficiálneho servera. Ako už bolo spomenuté, NCsoft v dohode o používaní klienta Lineage 2 (hry), ktorú si môžete prečítať tu: (body 19. a 20.) jasne píše, že je zakázané hrať na inom serveri, ako sú servery kontrolované a prevádzkované nimi samotnými, a taktiež, že je zakázané vytvárať, používať alebo poskytovať akúkoľvek emuláciu servera Lineage 2 alebo portál, kde je možné hrať Lineage 2. EULA samozrejme v Slovenskej republike nie je právne záväzným dokumentom.
Akcia Kamene
Akcia Kamene (po česky Akce Kámen , chybne Akce Kameny ) bola provokačná metóda, ktorú využívala Štátna bezpečnosť (ŠtB) proti tým česko-slovenským občanom, ktorí sa po februári 1948 snažili odísť bez vedomia komunistických úradov do zahraničia.
Spôsob vykonania
Konkrétne išlo o tých, ktorí použili najbežnejšiu cestu, teda pešo cez štátnu hranicu do americkej okupačnej zóny Nemecka.
Akcia Kamene (pohraničné kamene) sa začínala tzv. podstavením tajných spolupracovníkov, či kádrových príslušníkov ŠtB v úlohe prevádzačov cez hranicu záujemcom o odchod z Česko-Slovenska.
Tieto osoby boli dovezené do pohraničia priamo z Prahy vo vozidlách ŠtB alebo boli v oblasti vyzdvihnuté na dohodnutom mieste a dovedené na „štátnu hranicu“, ktorá bola ale len |inscenovaná v bezpečnej vzdialenosti od skutočnej hranice. Pritom ŠtB využívala nočnú tmu a neznalosti terénu prevádzaných osôb.
Na účely akcie Kamene bola využívaná napríklad lokalita v okolí Všerub pri Domažliciach. Tu pri „hranici“ došlo buď k predstieranému dolapeniu skupiny pohraničnou hliadkou, pri ktorom sa podarilo prevádzačom „uniknúť“ do zahraničia, alebo akcia pokračovala zložitým divadlom.
Tu boli v aranžovanom prostredí údajnej americkej kancelárie podrobení spravodajskému výsluchu, pri ktorom vypovedali o svojej činnosti proti režimu, o spolupracovníkoch pri tejto činnosti žijúcich doteraz v ČSR, niekedy aj napísali pre tieto osoby listy odporúčajúce doručiteľa a odovzdali prípadné zbrane.
Po výsluchu na úradovni utečenci odchádzali do tábora, pritom však „zablúdili“ na územie ČSR, alebo boli na „nemeckom území“ prepadnutí hliadkou Zboru národnej bezpečnosti (ZNB), boli zatknutí a „unesení“ do ČSR.
Príslušníci ŠtB aj ich tajní spolupracovníci sa pri akciách Kamene obohacovali okrádaním zatknutých, niekedy na vlastnú päsť organizovali aj súkromné úniky tohto druhu, pričom dochádzalo aj k vraždám utečencov.
Autori akcie Kamene
Osoba asi najpovolanejšia, preslávený eštébák Miroslav Pich-Tůma, v roku 1956 uviedol, že akciu vymyslel krátko po februári 1948 veliteľ oblastného úradu ŠtB v Plzni JUDr. Josef Stehlík. Počet vykonaných akcií Kamene ide pravdepodobne do desiatok, ale doteraz sa podarilo doložiť a zdokumentovať priebeh len niektorých. Doteraz neboli objavené informácie ŠtB všeobecnejšej povahy ani súhrnné vyhodnotenie.
Na motívy Akcie Kamene vznikol film Swingtime.
Rukojemnícka dráma v Kaplnej
Rukojemnícka dráma v Kaplne sa odohrala 16. júla 2003 v obci Kaplna v okrese Senec. Tento prípad patrí k najzávažnejším zásahom Útvaru osobitného určenia Prezídia Policajného zboru a Policajného pohotovostného útvaru Oddelenia Poriadkovej polície Krajského riaditeľstva Policajného zboru v Trnave. Situácia sa skončia úspešným oslobodením všetkých rukojemníkov a zadržaním pri zásahu postreleného podozrivého.
Priebeh
náhľad|vpravo|[[Peugeot 206, automobil na ktorom podozrivý unikal (ilustračné foto)]] 16. júla 2003 29-ročný drogovo závislý Henrich Masár, hľadaný pre podozrenie z dvoch vrážd vo Váhovciach zastrelil Petra Hantáka, vodiča vozidla Peugeot 206, ktoré stopol. Následne v odcudzenom automobile unikal pred hliadkou Policajného zboru cez Trnavu smerom na Senec. Okolo 17:00 avšak došlo k zrážke vozidla podozrivého s kamiónom v obci Kaplna.